als_Latn dik_Latn sag_Latn
Një grua e prekur nga kanceri i gjirit shfaqet në krevatin e spitalit, në krahë të së bijës e cila nuk i ndahet. Një fotografi prekëse e publikuar në rrjetet sociale që tregon përditshmërinë e pacientëve dhe familjarëve, mes mureve të spitalit.
Rebekah Hodgson zgjodhi të publikojë këtë imazh në Facebook, për të ndërhyrë në debatin politik në Britani mes liderëve të partive Jeremy Corbyn dhe Theresa May.
Kryeministrja aktuale kritikoi shërbimin shëndetësor kombëtar dhe gruaja 34- vjeçare e cila është shtatzënë, thotë se dëshiron të flasë për tre vitet e fundit të kaluara me nënën e saj nëpër spital.
“Reflektova gjatë nëse duhet ta publikoja këtë fotografi ose jo, pasi paraqet një moment privat të sime mëje, e sëmurë rëndë... Megjithatë pasi ndoqa debatin u detyrova të publikojë dëshminë time, në prag të zgjedhjeve të ardhshme. Nuk jam ndonjë mbështetëse e Corbyn, pasi ka shumë defekte në karakter dhe profesion, por pashë May duke gënjyer për sistemin tonë shëndetësor”, shkruan gruaja.
Hodgson tregon vështirësitë e përditshme të personelit të spitalit, të detyruar të ndjekin pacientin me shumë pak gjëra në dispozicion.
“Mbrëmjen e kaluar ishin të gjithë të zënë dhe askush nuk mund ta shoqëronte time më në tualet. Nuk ishte faji i tyre. E di nga eksperienca personale se çfarë do të thotë të duash të ndihmosh dikë dhe të mos jesh në gjendje ta bësh, për shkak të mungesës së financimeve dhe burimeve”, shton ajo, shkruan noa.al.
Këto burime sipas saj, kanë nevojë të referohen ndaj deklaron se do reduktohen më tej nëse May vijon të qëndrojë në drejtimin e vendit.
“E di që shumë janë të pasionuar pas Brexit, armëve nukleare dhe terrorizmit, por asgjë prej tyre nuk ka më shumë rëndësi se sa të kujdesemi për të dashurit tanë... Për tre vite e jetova jetën duke u sorollatur nëpër spital dhe shoh të njëjtën gjë përreth meje. Kaloni kohë nëpër reparte, shikoni vuajtjet e njerëzve dhe pyetni veten se si është e duhur të votohet”, mbyll postimin e saj gruaja. /a.y/noa.al
als_Latn als_Latn als_Latn als_Latn als_Latn als_Latn als_Latn als_Latn